Studie onthul feite oor transitorooftogte | Die Vryburger
Die vermoede dat binne-inligting 'n deurslaggewende rol speel in transitorooftogte is pas bevestig in 'n studie, waarin 'n handvol skokfeite aan die lig gebring word.
Die rowers se waardevolste inligtingsbronne is in die polisie, in transitomaatskappye en selfs onder prokureurs. Op grond van binne-inligting weet die rowers wanneer 'n groot bedrag geld vervoer gaan word en presies wat die geldwa se roete is.
Hierdie is van die navorsingsfeite wat in 'n doktorale proefskrif oor hierdie onderwerp deur dr. Hennie Lochner, deesdae verbonde aan Unisa, aan die lig kom.
Die aandeel van prokureurs om van die geroofde geld in trust te hou totdat 'n rower uit die gevangenis kom, is nogal 'n openbaring.
Die rowers se voorliefde vir luukse voertuie klink na 'n voor die hand liggende brokkie inligting, maar dit is bykans ondenkbaar dat universiteitsprofessore aan hulle herberg sou verleen.
Desondanks is dit van die gegewens wat uit die proefskrif blyk en Lochner het met meer as 20 gevonniste rowers in gevangenisse in twee provinsies gepraat om die inligting te bekom.
Volgens Lochner is transitorowers van die gehardste en mees gewetenlose misdadigers van almal.
Hy wou 'n bydrae tot die polisie se ondersoeke na hierdie tipe misdaad lewer, en het byvoorbeeld bevind dat die modus operandi van al die transitorooftogte is almal presies dieselfde, maar net die spanlede verskil telkens.
Daar is glo twee afskikmiddels wat hierdie rowers liewers 'n rooftog laat afstel en dit is helikopters in die lug en polisie in die omgewing van 'n beplande rooftog.
Foto – Hierdie geldwa is voos geskiet
3 thoughts on "Studie onthul feite oor transitorooftogte"
Afrikanus July 11, 2016 at 8:34 am
Prokureurs? Denkbaar. Binne-inligting – kan nie anders wees met al die regstellende aksie nie. Ek wonder hoe lyk die situasie in Amerika, die geboorteplek van regstellende aksie – moet ook nie veel beter wees nie. Universiteitsprofessore – hoe teleurstellend. Tenminste weet mens nou in die vak Kriminologie dat daar vakkundiges is wat mens deesdae leer.
Marietjie July 11, 2016 at 9:36 am
Die inligting hier bo gegee, word maar net weer bevestig dat die grootste skelms in die polisie en prokureurs is. Dit kos n skelm om n ander skelm te vang. Geen wonder die prokureur staan openlik en lieg onder eed in die hof om die misdadigers los te kry nie.
dr Sakkie van der Merwe July 11, 2016 at 9:44 am
Voor 1994 is daar reeds bespiegel dat die gelde van die transito rooftogte in die a en c se geldkoffers gegaan het om hul te help met die "struggle". Hul gaan seker maar net voort daarmee.